Sa bawat sandaliy tumitili ang pasuit na paos at mapagbala na wariy isang manggagahis na ibig makapanaig sa tulong ng sigaw, kayat sa loob ng bapor ay hindi magkarinigan, ang lahat ng makatagpoy pinagbabalaan; minsay waring ibig durugin ang mga salambaw, (mga yayat na kagamitan sa pangingisda) na ang galaw ay waring kalansay ng gigante na yumuyuko sa isang pagong na nabuhay sa kapanahunang dako pa roon ng pag apaw ng tubig sa boong mundo; minsay tumatakbong tungo sa mga kakawayanan kayay sa mga karihan, na napapalamutihan ng gumamela at iba pang bulaklak, na waring mga magsisipaligong nakalubog na sa tubig ang mga paay ayaw pang maglublob.